Antonio Oscar de Fragoso da Carmona
Store norske leksikon,Historie,Verdens historie og samtidshistorie,Europa,Portugals historie
Antonio Oscar de Fragoso da Carmona var en portugisisk politiker og general, som grunnla et autoritært styresett og var Portugals president fra 1928 til 1951.
Carmona ble general i 1922, og krigsminister i 1923. Han tok makten i Portugal gjennom et kupp i juli 1926, og ble diktator. Etter å ha slått ned et opprør i 1927, lot han seg offisielt velge til president som den eneste kandidaten i valget. Deretter opprettet han en ny autoritær forfatning, der finansminister Antonio de Oliveira Salazar, som siden var statsminister fra 1932 til 1968, var den faktiske lederen og fikk tilnærmet uinnskrenket makt. Les mer i Store norske leksikon autokrati Antonio de Oliveira Salazar Portugals historie Portugals samtidshistorie Portugal